stanford-oval/wikipedia huggingface dataset:
Polititšeskije izvestija

Lehden etusivu kesäkuussa 1920.
Polititšeskije izvestija (ven. Полити́ческие изве́стия, ”Poliittiset uutiset”) oli Helsingissä vuosina 1919–1920 ilmestynyt venäjänkielinen sanomalehti.
Helmikuussa 1919 aloittanut Polititšeskije izvestija po inostrannym i russkim gazetam oli noin viidesti viikossa ilmestynyt monistettu lehti, joka seuraavan vuoden alussa muuttui painetuksi viikkolehdeksi. Nimensä mukaisesti se sisälsi venäläisistä ja ulkomaisista lehdistä lainattuja poliittisia uutisia. Lehden rahoittaja ja toimittaja oli Suomeen paennut kadettilehti Retšin julkaisija Josif Hessen. Vastaavan toimittajan piti lain mukaan olla Suomen kansalainen, joten sellaisiksi ilmoitettiin Torsten Strandberg (1919) ja Andrei Igelström (1920). Lehden toimittamiseen osallistui myös ukrainalaissyntyinen Vladimir Tukalevski.
Polititšeskije izvestija lakkasi heinäkuussa 1920 Hessenin siirryttyä Saksaan.
Polikhne (Erythrai)

| Polikhne> Πολίχνη.Sijainti |
| --- | --- |
 Polikhne
Koordinaatit:  38°25′45″N, 26°34′44″E
Valtio:  Turkki
Paikkakunta:  Balıklıova, Urla, İzmir
Historia
Tyyppi:  kaupunki
Kulttuuri:  antiikki
Alue:  Joonia
Kaupunki:  Erythrai
Infobox OKVirheellinen NIMI-arvo: 
Polikhne (m.kreik. Πολίχνη, Polikhnē, myös Πολίχνα, Polikhna; lat. Polichna) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi Mimaksen niemimaalla eli nykyisellä Karaburunin niemimaalla, ja se sijoitetaan yleensä lähelle nykyistä İzmirin maakunnan Balıklıovaa.
Polikhnen historiasta ei tiedetä paljoakaan. Se on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Tärkein peruste on se, että klassisella kaudella 400-luvulla eaa. kaupunki kuului Ateenan johtamaan Deloksen meriliittoon. Se esiintyy liiton verotusluetteloissa vuosina 450/449–428/427 eaa. Kaupunki oli kuitenkin ainakin tuossa vaiheessa läheisen, suuremman Erythrain poliksen alaisuudessa.
Kaupungin kansalaisesta käytettiin etnonyymejä Polikhnaīos (Πολιχναῖος) ja Polikhnitēs (Πολιχνίτης). Kaupungin oletettu nimi ei esiinny sellaisenaan antiikin lähteissä, vaan se on johdettu etnonyymeistä. Barrington Atlas of the Greek and Roman World -kartastoon kaupunki on merkitty *Polichna.
Erythrain Polikhnea ei tule sekoittaa Polikhneen lähellä Klazomenaita eikä Polikhneen, joka oli Khioksen alaisuudessa.
Poika ja susi

Francis Barlow'n kuvitusta satuun vuodelta 1687.
Poika ja susi eli Poika, joka huusi sutta on yksi Aisopoksen faabeleista eli eläinsaduista. Se on opettavainen tarina siitä, miten valehtelu vie uskottavuuden ja johtaa valehtelijan omaan turmioon. Faabelin numero Perryn indeksissä on 210.
Tarinassa paimenpoika juoksuttaa kyläläisiä huutamalla toistuvasti suden uhkaavan lammaskatrasta, vaikka näin ei todellisuudessa olekaan. Kun susi lopulta ilmestyy, kukaan ei enää reagoi saman pojan avunhuutoihin, sillä häntä ei enää oteta vakavasti. Sadun eri versioissa susi syö lopulta joko yhden lampaan, koko lauman tai pojan itsensä.
Tarinan opetuksena on, että valehtelu kääntyy itseään vastaan, sillä valehtelijaa ei enää uskota silloinkaan, kun hän puhuu totta. Käytännöllisemmällä tasolla satu varoittaa tekemästä tarpeettomia vääriä hälytyksiä.
Kirjallisuutta

Aisopos: ”278. Poika, joka huusi sutta”, Faabelit: täydellinen kokoelma moraaleineen, s. 208.  (Valikoinut ja suomentanut Jari Tammi)  Pikku-idis, 2010.  ISBN 978-952-9589-40-1
Aisopos: ”Poika ja susi”, Aisopoksen sadut.  Suomentanut Kaija Pakkanen. Helsinki:  Sanoma, 1976.  ISBN 951-9133-44-5
Aiheesta muualla

Kuvia tai muita tiedostoja aiheesta Poika ja susi Wikimedia Commonsissa
Aisopoksen Poika, joka huusi sutta suomen kielellä
Lisää luettavaa aiheesta The Shepherd's Boy and the Wolf on Wikiaineistossa
Suoraa toimintaa

| Suoraa toimintaa> Missing in Action |
| --- | --- |

Ohjaaja:  Joseph Zito
Käsikirjoittaja:  James Bruner John Crowther Lance Hool
Tuottaja:  Menahem Golan Yoram Globus Lance Hool
Säveltäjä:  Jay Chattaway
Kuvaaja:  João Fernandes
Leikkaaja:  Joel Goodman Daniel Lowenthal
Pääosat:  Chuck Norris M. Emmet Walsh Lenore Kasdorf James Hong David Tress
Valmistustiedot
Valmistusmaa:  Yhdysvallat
Tuotantoyhtiö:  Cannon Films
Levittäjä:  The Cannon Group, Inc. MGM Warner Bros. Pictures América Vídeo (VHS)
Ensi-ilta:   16. marraskuuta 1984  29. maaliskuuta 1985
Kesto:  101 minuuttia
Alkuperäiskieli:  englanti, vietnam
Budjetti:  1,5 miljoonaa $
Tuotto:  22 812 411 $
Seuraaja:  Suoraa toimintaa 2 – pako helvetistä
Aiheesta muualla
IMDb 
Elonet
AllMovie
Infobox OKNimi-testi OK: 
Suoraa toimintaa (engl. Missing in Action) on vuonna 1984 ensi-iltansa saanut toimintaelokuva. Elokuvan ohjasi Joseph Zito ja pääosassa on Chuck Norris.
Juoni

Elokuva kertoo eversti James Braddockista Vietnamin sodan veteraanista, jolla on jäänyt syviä henkisiä arpia tuosta helvetistä. Braddockille annetaan vaarallinen tehtävä johon hän suostuu, hänen täytyy pelastaa amerikkalaisia sotilaita ja tuoda heidät takaisin kotiin.
Näyttelijät

| 0 | 1 | 2 |
| --- | --- | --- |
|  Chuck Norris  | … |  James Braddock   |
|  M. Emmet Walsh  | … |  Tuck   |
|  David Tress  | … |  Senaattori Porter   |
|  Lenore Kasdorf  | … |  Ann Fitzgerald   |
|  James Hong  | … |  Kenraali Trau   |
|  Ernie Ortega  | … |  Vinh   |
|  Pierrino Mascarino  | … |  Jacques   |
|  Erich Anderson  | … |  Masucci   |
|  Joseph Carberry  | … |  Carter   |
|  Avi Kleinberger  | … |  Dalton   |
Wikisitaateissa on kokoelma sitaatteja aiheesta .
Arvioita

Ilta-Sanomien Harri-Ilmari Moilasen mukaan "Toimintajännäri sarjatulittaa itsensä pahnanpohjimmaisten joukkoon." Video-oppaassa vuodelta 1994 Sam Inkinen toteaa, ettei elokuva kuormita katsojaa liialla vaatimustasolla ja antaa sille kaksi tähteä viidestä, mikä vastaa sanallista arviota ”keskinkertainen”.
Polemon Ateenalainen

Polemon (m.kreik. Πολέμων, n. 350–270 eaa.) oli antiikin kreikkalainen Platonin Akatemiaan kuulunut filosofi ja koulun johtaja Ksenokrateen jälkeen. Hän oli kotoisin Ateenasta.
Polemon oli nuorena kuriton ja huonoilla teillä. Ksenokrates sai hänet kuitenkin tekemään parannuksen. Diogenes Laertios kertoo, että kerran Polemon tuli tämän kohtuullisuutta käsittelevälle luennolle juovuksissa. Ksenokrates ei välittänyt tästä, ja vähitellen Polemon alkoi kiinnostua filosofiasta enemmän. Lopulta hänestä tuli Ksenokrateen etevin oppilas ja Akatemian johtaja tämän kuoltua vuonna 314 eaa.
Aiheesta muualla

Diogenes Laertios: Polemonin elämäkerta (Arkistoitu – Internet Archive) (englanniksi)
Diogenes Laertios: Polemonin elämäkerta (kreikaksi)
Antiikin filosofia  Platonismi
Polka Dots and Moonbeams

| ”Polka Dots and Moonbeams” |
| --- | --- |
Säveltäjä:  Jimmy Van Heusen
Sanoittaja:  Johnny Burke
Julkaistu:  1940
Kieli:  Englanti
Alkuperäinen esittäjä:  Frank Sinatra
”Polka Dots and Moonbeams” on Jimmy Van Heusenin säveltämä ja Johnny Burken sanoittama musiikkikappale vuodelta 1940.
Kappaleen nauhoitti ensimmäisenä laulaja Frank Sinatra Tommy Dorseyn yhtyeen kanssa. Sinatran versio nousi singlelistalla 18. sijalle. Kappaleen ovat levyttäneet useat artistit ja sitä pidetään jazzstandardina. Se esitettiin vuoden 1945 elokuvassa Belle of the Yukon. Sarah Vaughan nauhoitti sen vuoden 1957 albumilleen Swingin’ Easy. Lester Young äänitti kappaleen useita kertoja vuodesta 1949 eteenpäin. Myös muun muassa Bing Crosby, Doris Day, Nat King Cole, Bud Powell, Chet Baker, Wes Montgomery ja Bill Evans ovat nauhoittaneet kappaleen.
Sävellys pohjautuu 32 tahdin AABA-rakenteeseen F-duurissa. Sekä A- että B-osan harmoniassa on tärkeässä roolissa 1930-luvun menestyskappaleissa ”Blue Moon” ja ”Heart and Soul” esiintynyt sointukulku I–vi–ii7–V7 (ns. akuankkakierto). Sanoitus on korostetun romanttinen, ja musiikkikirjoittaja William Zinsser on sanonut kappaleen sanojen vaativan söpöydessään kuulijalta ”vahvaa vatsaa”.
John Polkinghorne

John Polkinghorne
John Polkinghorne (16. lokakuuta 1930 Weston-super-Mare – 9. maaliskuuta 2021) oli brittiläinen fyysikko ja teologi. Myöhemmällä urallaan hän tutki laajasti tieteen ja uskonnon välistä suhdetta, ja hänelle myönnettiin tästä Templeton-palkinto vuonna 2002.
Polkinghorne valmistui Cambridgen yliopistosta. Vietettyään kaksi vuotta luennoitsijana Edinburghin yliopistossa hän palasi Cambridgeen 1958 ja toimi vuosina 1968–1979 matemaattisen fysiikan professorina. Hänet valittiin Royal Societyn jäseneksi 1974.
Polkinghorne päätti kesken uransa ryhtyä lukemaan teologiaa, ja hänet vihittiin anglikaaniseksi papiksi vuonna 1982. Hän toimi Queens’ Collegen puheenjohtajana vuosina 1988–1996. Hänet valittiin Brittiläisen imperiumin ritarikunnan jäseneksi vuonna 1997. Hän on lisäksi Durhamin yliopiston kunniatohtori.
Polkinghornen mukaan tieteelliset ja uskonnolliset näkemykset eivät ole ristiriidassa keskenään vaan täydentävät toisiaan. Polkinghornen mielestä luonnonteologialla on vakaa paikka uskonpuolustuksessa ja teologiassa.
Tiedettä, teologiaa ja todellisuuden luonnetta pohdiskelevien filosofisten julkaisujensa ohella hän on julkaissut omaelämäkerran From Physicist to Priest, an Autobiography (2007).
Heinz Pollay

| Mitalit> Maa:   /  Saksa.Kouluratsastus. Olympialaiset  | Mitalit> Maa:   /  Saksa.Kouluratsastus. Olympialaiset  | Mitalit> Maa:   /  Saksa.Kouluratsastus. Olympialaiset  | Maa:   /  Saksa> Kouluratsastus. |
| --- | --- | --- | --- |
|  Kultaa | Berliini 1936 | yksilökilpailu |  |
|  Kultaa | Berliini 1936 | joukkuekilpailu |  |
|  Pronssia | Helsinki 1952 | joukkuekilpailu |  |
Heinrich ”Heinz” Pollay (4. helmikuuta 1908 Köslin – 14. maaliskuuta 1979 München) oli saksalainen kouluratsastaja ja olympiavoittaja.
Pollay voitti kouluratsastuksessa yksilökilpailun ja joukkuekilpailun olympiakultaa Berliinissä 1936 ja joukkuekilpailun olympiapronssia Helsingissä 1952, missä hän oli yksilökilpailun seitsemäs. Hän vannoi tuomarivalan Münchenin kesäolympialaisten 1972 avajaisissa .
Politiken (Turku)

Lehden ensimmäisen varsinaisen numeron etusivu.
Politiken oli Turussa vuonna 1907 ilmestynyt ruotsinkielinen sanomalehti.
Lehden perusti työväenliikettä lähellä ollut koulu- ja lehtimies Anton Karsten. Linjaltaan Politiken oli radikaali ja uudistusmielinen. Puoluejako ei sen mukaan voinut perustua pelkkään äidinkieleen. Kuusi kertaa viikossa ilmestynyt lehti lopetettiin pian taloudellisesti kannattamattomana. Sen kokemuksia hyödynsi ruotsinkielinen työväenlehti Arbetet.
Aiheesta muualla

Politiken Historiallisessa sanomalehtikirjastossa
Suomi kesäolympialaisissa 1956

Suomi saavutti kesäolympialaisissa 1956 yhteensä 15 mitalia, joista kolme oli kultaisia, yksi hopeinen ja 11 pronssisia. Kisojen mitalitilastossa Suomi sijoittui 13:nneksi.
Suomen joukkueen ylijohtajana toimi Yrjö Valkama, apulaisjohtajana Arnold Rosenquist, yleishuoltajana Einar Friman ja lääkärinä Yngve Roschier.
Mitalistit > Kultaa

Rauno Mäkinen (Kreikkalais-roomalainen paini 56 kg)
Kyösti Lehtonen (Kreikkalais-roomalainen paini 67 kg)
Pentti Linnosvuo (Vapaapistooliammunta)
Mitalistit > Hopeaa

Olavi Mannonen (Nykyaikainen viisiottelu)
Mitalistit > Pronssia

Voitto Hellstén (400 m)
Veikko Karvonen (Maraton)
Jorma Valkama (Pituushyppy)
Erkki Penttilä (Vapaapaini 62 kg)
Taisto Kangasniemi (Vapaapaini yli 87 kg)
Pentti Hämäläinen (Nyrkkeily 57 kg)
Berndt Lindfors, Kalevi Suoniemi, Martti Mansikka, Onni Lappalainen, Olavi Leimuvirta, Raimo Heinonen (Voimistelu - joukkuekilpailu)
Toimi Pitkänen, Veli Lehtelä, Reino Poutanen, Kauko Hänninen, Matti Niemi (Soutu - perämiehelliset neloset)
Vilho Ylönen (Vapaakivääriammunta)
Wäinö Korhonen (Nykyaikainen viisiottelu)
Olavi Mannonen, Wäinö Korhonen, Berndt Katter (Nykyaikainen viisiottelu - joukkuekilpailu)
Joukkue > Ammunta

| Urheilija | Laji | Tulos | Sijoitus |
| --- | --- | --- | --- |
| Pentti Linnosvuo | Vapaapistooli | 556 |  Kultaa |
| Pentti Linnosvuo | Olympiapistooli | 581 | 4. |
| Kalle Sievänen | Vapaapistooli | 526 | 16. |
| Kalle Sievänen | Olympiapistooli | 576 | 7. |
| Jorma Taitto | Vapaakivääri, asennot | 1 120 | 4. |
| Jorma Taitto | Pienoiskivääri, asennot | 1 148 | 17. |
| Jorma Taitto | Pienoiskivääri, makuu | 592 | 32. |
| Vilho Ylönen | Vapaakivääri, asennot | 1 128 |  Pronssia |
| Vilho Ylönen | Pienoiskivääri, asennot | 1 161 | 5. |
| Vilho Ylönen | Pienoiskivääri, makuu | 596 | 15. |
Joukkue > Melonta

| Urheilija | Laji | Tulos | Sijoitus |
| --- | --- | --- | --- |
| Eila Eskola | Kajakkiyksiköt 500 m | 2.31,4 | ae 5. |
| Juhani Helenius | Kajakkikaksikot 1 000 m | DQ | - |
| Pentti Raaskoski | Kajakkikaksikot 1 000 m | DQ | - |
| Yrjö Hietanen | Kajakkikaksikot 10 000 m | 40.40,4 | 7. |
| Simo Kuismanen | Kajakkikaksikot 10 000 m | 40.40,4 | 7. |
| Thorvald Strömberg | Kajakkiyksiköt 1 000 m | 4.51,3 | ae 5. |
| Thorvald Strömberg | Kajakkiyksiköt 10 000 m | 48.15,8 | 4. |
Joukkue > Miekkailu

| Urheilija | Laji | Sijoitus |
| --- | --- | --- |
| Wäinö Korhonen | Kalpa | ae 6. |
| Rolf Wiik | Kalpa | 8. |
Joukkue > Nykyaikainen viisiottelu

| Urheilija(t) | Ratsastus | Miekkailu | Ammunta | Uinti | Juoksu | Tulos | Sijoitus | Joukkue | Sijoitus |
| --- | --- | --- | --- | --- | --- | --- | --- | --- | --- |
| Berndt Katter | 630,0 | 593,0 | 760,0 | 930,0 | 1 111,0 | 4 024,0 | 16. | 13 185,5 |  Pronssia |
| Wäinö Korhonen | 885,0 | 963,0 | 880,0 | 905,0 | 1 117,0 | 4 750,0 |  Pronssia | 13 185,5 |  Pronssia |
| Olavi Mannonen | 997,5 | 815,0 | 880,0 | 920,0 | 1 162,0 | 4 774,5 |  Hopeaa | 13 185,5 |  Pronssia |
Joukkue > Nyrkkeily

| Urheilija | Sarja | Sijoitus |
| --- | --- | --- |
| Pentti Hämäläinen | 57 kg |  Pronssia |
| Ilkka Koski | yli 81 kg | 9. (Tappio 1.kierroksella) |
| Pentti Niinivuori | 60 kg | 9. (Tappio 2.kierroksella) |
Joukkue > Paini > Kreikkalais-roomalainen paini

| Urheilija | Sarja | Sijoitus |
| --- | --- | --- |
| Taisto Kangasniemi | yli 87 kg | 6. |
| Veikko Lahti | 87 kg | 7. (karsiutui 3.kierroksella) |
| Kyösti Lehtonen | 67 kg |  Kultaa |
| Rauno Mäkinen | 62 kg |  Kultaa |
| Reijo Nykänen | 57 kg | 8. (karsiutui 3.kierroksella) |
| Viljo Punkari | 79 kg | 6. |
| Veikko Rantanen | 73 kg | 4. |
Rauno Mäkinen ja Kyösti Lehtonen voittivat kultaa Suomen itsenäisyyspäivänä, 6. joulukuuta.
Joukkue > Paini > Vapaapaini

| Urheilija | Sarja | Sijoitus |
| --- | --- | --- |
| Väinö Hakkarainen | 67 kg | 13. (keskeytti 3. kierroksella) |
| Tauno Jaskari | 57 kg | 10. (keskeytti 3. kierroksella) |
| Taisto Kangasniemi | yli 87 kg |  Pronssia |
| Veikko Lahti | 87 kg | 10. (karsiutui 2.kierroksella) |
| Erkki Penttilä | 62 kg |  Pronssia |
| Viljo Punkari | 79 kg | 12. (keskeytti 3. kierroksella) |
| Veikko Rantanen | 73 kg | 14. (keskeytti 2. kierroksella) |
Erkki Penttilä ja kreikkalais-roomalaiseenkin painiin osallistunut Taisto Kangasniemi saavuttivat pronssia. Kaikkiaan neljän raskaimman sarjan suomalaisedustajat osallistuivat sekä vapaapainiin että kreikkalais-roomalaiseen painiin.
Joukkue > Painonnosto

| Urheilija | Sarja | Tulos | Sijoitus |
| --- | --- | --- | --- |
| Eino Mäkinen | yli 90 kg | 432,5 | 5. |
Joukkue > Purjehdus

| Urheilija(t) | Laji | Sijoitus |
| --- | --- | --- |
| Xantippa John Flinkenberg Joel Jahn  Tor-Kristian Lindh | Louhi | 14. |
Joukkue > Pyöräily

| Urheilija | Laji | Aika | Sijoitus |
| --- | --- | --- | --- |
| Paul Nyman | eräajo | - | karsiutui |
| Paul Nyman | 1 km aika-ajo | 1.16,1 | 18. |
| Paul Nyman | 187,73 km maantieajo | 5.23,40 | 11. |
Joukkue > Soutu

| Urheilijat | Laji | Sijoitus |
| --- | --- | --- |
| Kauko Hänninen Veli Lehtelä Toimi Pitkänen Reino Poutanen | Miesten perämiehetön nelonen | keräilyerän 2. karsiutui |
| Kauko Hänninen Veli Lehtelä Toimi Pitkänen Reino Poutanen  Matti Niemi (soutaja) | Miesten perämiehellinen nelonen |  Pronssia |
Miesten perämiehellisessä nelosessa Suomi saavutti pronssia.
Joukkue > Uimahypyt

| Urheilija | Laji | Hyppysarjan pisteet | Hyppysarjan pisteet | Hyppysarjan pisteet | Hyppysarjan pisteet | Hyppysarjan pisteet | Hyppysarjan pisteet | Yhteispisteet | Sijoitus |
| --- | --- | --- | --- | --- | --- | --- | --- | --- | --- |
| Helge Vasenius | 3 metrin ponnahduslauta | 14,74 | 13,86 | 8,40 | 10,03 | 11,97 | 14,82 | 73,82 | 15. |
| Helge Vasenius | 10 metrin kerroshypyt | 10,24 | 9,18 | 12,19 | 13,30 | 12,60 | 9,12 | 66,63 | 16. |
Joukkue > Uinti

| Urheilija | Laji | Aika | Sijoitus |
| --- | --- | --- | --- |
| Karri Käyhkö | 100 metrin vapaauinti | 59,8 | 22. |
| Karri Käyhkö | 400 metrin vapaauinti | 4.49,6 | 25. |
Joukkue > Voimistelu

| Urheilija | Laji | Sijoitus |
| --- | --- | --- |
| Raimo Heinonen | Miesten joukkuekilpailu |  Pronssia |
| Raimo Heinonen | Miesten moniottelu | 37. |
| Raimo Heinonen | Miesten hevonen | 30. |
| Raimo Heinonen | Miesten hyppy | 41. |
| Raimo Heinonen | Miesten nojapuut | 21. |
| Raimo Heinonen | Miesten permanto | 46. |
| Raimo Heinonen | Miesten rekki | 18. |
| Raimo Heinonen | Miesten renkaat | 45. |
| Onni Lappalainen | Miesten joukkuekilpailu |  Pronssia |
| Onni Lappalainen | Miesten moniottelu | 22. |
| Onni Lappalainen | Miesten hevonen | 22. |
| Onni Lappalainen | Miesten hyppy | 36. |
| Onni Lappalainen | Miesten nojapuut | 8. |
| Onni Lappalainen | Miesten permanto | 16. |
| Onni Lappalainen | Miesten rekki | 35. |
| Onni Lappalainen | Miesten renkaat | 27. |
| Olavi Leimuvirta | Miesten joukkuekilpailu |  Pronssia |
| Olavi Leimuvirta | Miesten moniottelu | 27. |
| Olavi Leimuvirta | Miesten hevonen | 16. |
| Olavi Leimuvirta | Miesten hyppy | 23. |
| Olavi Leimuvirta | Miesten nojapuut | 8. |
| Olavi Leimuvirta | Miesten permanto | 33. |
| Olavi Leimuvirta | Miesten rekki | 37. |
| Olavi Leimuvirta | Miesten renkaat | 40. |
| Berndt Lindfors | Miesten joukkuekilpailu |  Pronssia |
| Berndt Lindfors | Miesten moniottelu | 15. |
| Berndt Lindfors | Miesten hevonen | 9. |
| Berndt Lindfors | Miesten hyppy | 50. |
| Berndt Lindfors | Miesten nojapuut | 6. |
| Berndt Lindfors | Miesten permanto | 16. |
| Berndt Lindfors | Miesten rekki | 22. |
| Berndt Lindfors | Miesten renkaat | 10. |
| Martti Mansikka | Miesten joukkuekilpailu |  Pronssia |
| Martti Mansikka | Miesten moniottelu | 20. |
| Martti Mansikka | Miesten hevonen | 16. |
| Martti Mansikka | Miesten hyppy | 11. |
| Martti Mansikka | Miesten nojapuut | 24. |
| Martti Mansikka | Miesten permanto | 10. |
| Martti Mansikka | Miesten rekki | 42. |
| Martti Mansikka | Miesten renkaat | 23. |
| Kalevi Suoniemi | Miesten joukkuekilpailu |  Pronssia |
| Kalevi Suoniemi | Miesten moniottelu | 11. |
| Kalevi Suoniemi | Miesten hevonen | 9. |
| Kalevi Suoniemi | Miesten hyppy | 11. |
| Kalevi Suoniemi | Miesten nojapuut | 13. |
| Kalevi Suoniemi | Miesten permanto | 10. |
| Kalevi Suoniemi | Miesten rekki | 18. |
| Kalevi Suoniemi | Miesten renkaat | 12. |
Joukkue > Yleisurheilu

| Urheilija | Laji | Tulos | Sijoitus | 4 × 400 m |
| --- | --- | --- | --- | --- |
| Pentti Rekola | 200 metriä | 22,1 | karsiutui 1.kierroksella |  Suomi 3.11.4 karsiutui 1.kierroksella |
|  Eero Kivelä | 200 metriä | 22,5 | karsiutui 1.kierroksella |  Suomi 3.11.4 karsiutui 1.kierroksella |
| Voitto Hellstén | 400 metriä | 47,0 (ve 46,1) |  Pronssia |  Suomi 3.11.4 karsiutui 1.kierroksella |
| Osvald Mildh | 400 metrin aidat | 52,1 | karsiutui 1.kierroksella |  Suomi 3.11.4 karsiutui 1.kierroksella |
| Ilkka Auer | 3 000 metrin esteet | 9.04,0 | karsiutui 1.kierroksella |  |
| Veikko Karvonen | Maraton | 2.27.47 |  Pronssia |  |
| Paavo Kotila | Maraton | 2.38.59 | 13. |  |
| Eeles Landström | Seiväshyppy | 425 | 7. |  |
| Torbjörn Lassenius | Kymmenottelu | 6 565 | 7. |  |
| Tapio Lehto | Kolmiloikka | 14,91 | 18. |  |
| Eino Oksanen | Maraton | 2.36.10 | 10. |  |
| Wilhelm Porrassalmi | Pituushyppy | 658 | karsiutui (28.) |  |
| Kari Rahkamo | Kolmiloikka | 15,21 | 14. |  |
| Hannu Rantala | Kolmiloikka | 14,87 | 19. |  |
| Olavi Rinteenpää | 3 000 metrin esteet | 9.010,0 | karsiutui 1.kierroksella |  |
| Olavi Salsola | 1 500 metriä | 3.55,0 | karsiutui 1.kierroksella |  |
| Matti Sutinen | Seiväshyppy | ei tulosta | selvisi finaaliin (415) |  |
| Ilmari Taipale | 5 000 metriä | 14.24,2 | karsiutui 1.kierroksella |  |
| Ilmari Taipale | 10 000 metriä | 31.10,6 | 22. |  |
| Jorma Valkama | Pituushyppy | 748 |  Pronssia |  |
Tukholma > Ratsastus

Australian tiukkojen eläinkaranteenisäännösten vuoksi ratsastuslajeissa kilpailtiin erillisissä "ratsastusolympialaisissa" Tukholmassa.
| Laji | Ratsastaja | Hevonen | Sijoitus |
| --- | --- | --- | --- |
| Kouluratsastus, henkilökohtainen kilpailu | Mauno Roiha | Laaos | 31. |
| Esteratsastus, henkilökohtainen kilpailu | Wilhelm Stewen | Lojal | 40. |
| Esteratsastus, henkilökohtainen kilpailu | Kauko Paananen | Lassi | keskeytti/hylättiin? (54.) |
| Esteratsastus, henkilökohtainen kilpailu | Arvi Tervalampi | Marras | keskeytti (55.) |
| Esteratsastus, joukkuekilpailu | Kauko Paananen | Lassi | 14. |
| Esteratsastus, joukkuekilpailu | Wilhelm Stewen | Lojal | 14. |
| Esteratsastus, joukkuekilpailu | Arvi Tervalampi | Marras | 14. |
| Kenttäratsastus, henkilökohtainen kilpailu | Reijo Kuistila | Lamora | 36. |
| Kenttäratsastus, henkilökohtainen kilpailu | Kaarlo Anttinen | Locarno | keskeytti (49.) |
| Kenttäratsastus, henkilökohtainen kilpailu | Kari O. Tolvanen | Lariina | keskeytti (50.) |
| Kenttäratsastus, joukkuekilpailu | Kaarlo Anttinen | Locarno | 15. |
| Kenttäratsastus, joukkuekilpailu | Reijo Kuistila | Lamora | 15. |
| Kenttäratsastus, joukkuekilpailu | Kari O. Tolvanen | Lariina | 15. |
Aiheesta muualla

Elonet: Finlandia-katsaus 313 (1956): Suomen joukkueen lähtö Melbourneen - filmin alusta
Valtiot kesäolympialaisissa 1956
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Afrikka |  Egypti |  Etiopia |  Etelä-Afrikka |  Kenia |  Liberia |  Nigeria |  Uganda |  |
| Aasia |  Afganistan |  Burma |  Ceylon |  Filippiinit |  Hongkong |  Indonesia |  Intia |  Iran |
| Aasia |  Israel |  Japani |  Kambodža |  Kiinan tasavalta |  Etelä-Korea |  Malaija |  Pakistan |  Pohjois-Borneo |
| Aasia |  Singapore |  Thaimaa |  Vietnam |  |  |  |  |  |
| Eurooppa |  Alankomaat |  Belgia |  Bulgaria |  Espanja |  Irlanti |  Islanti |  Iso-Britannia |  Italia |
| Eurooppa |  Itävalta |  Jugoslavia |  Kreikka |  Luxemburg |  Neuvostoliitto |  Norja |  Puola |  Portugali |
| Eurooppa |  Ranska |  Romania |  Ruotsi |  Saksojen yhteisjoukkue |  Suomi |  Sveitsi |  Tanska |  Tšekkoslovakia |
| Eurooppa |  Turkki |  Unkari |  |  |  |  |  |  |
| Amerikka |  Argentiina |  Bahama |  Bermuda |  Brasilia |  Brittiläinen Guayana |  Chile |  Jamaika |  Kanada |
| Amerikka |  Kolumbia |  Kuuba |  Meksiko |  Peru |  Puerto Rico |  Trinidad |  Uruguay |  Venezuela |
| Amerikka |  Yhdysvallat |  |  |  |  |  |  |  |
| Oseania |  Australia |  Fidži |  Uusi-Seelanti |  |  |  |  |  |
Polvijärven vaakuna

Polvijärven vaakuna
Polvijärven vaakuna on Polvijärven kunnan tunnus. Sen polviorsi viittaa kunnan nimeen ja hanhet koskemattomaan luontoon.
Vaakunan selitys on ”hopeakentässä punainen polviorsi, jossa kolme hopeista, lentävää hanhea hirsittäin.” Vaakunan on suunnitellut Ahti Hammar, ja Polvijärven kunnanvaltuusto hyväksyi sen kokouksessaan 23. maaliskuuta 1953. Sisäasiainministeriö vahvisti vaakunan käyttöön 10. syyskuuta samana vuonna.